พอดีมีความเสี่ยงด้วยการถูกออรัล เลยไปทำการตรวจปัสสาวะด้วยวิธี NAT ที่คลินิกนิรนาม หลังเสี่ยงสี่เดือน ไม่มีอาการ ผลเป็นลบ อยากทราบว่า ตอนไปตรวจนั้นใช้ ปัสสาวะหลังจากปัสสาวะครั้งล่าสุด 2 ชั่วโมง เพียงพอหรือไม่ เห็นบางที่บอกว่า ต้อง 4 ชั่วโมง ผลการตรวจเชื่อถือได้รึยัง ปิดเคสได้เลยไหมหรือต้องไปตรวจใหม่หรือไม่ ขอบล่วงหน้าครับ
สวัสดีค่ะ โรคหนองในแท้นั้น มีระยะฟักตัวที่ 1-14 วัน ซึ่งสำหรับในผู้ชาย โดยส่วนใหญ่ก็จะอยู่ที่ประมาณ 2-5 วัน ดังนั้น หากไปมีเพศสัมพันธ์มา ก็อาจรอประมาณ 7 วัน แล้วจึงไปตรวจค่ะ ดังนั้น หากผ่านมา 4 เดือนแล้ว และผลการตรวจหาเชื้อด้วยวิธี NAT ผลออกมาเป็นลบ ก็แสดงว่าไม่ได้มีการติดเชื้อหนองในแท้ค่ะสำหรับปัสสาวะที่ใช้เก็บเพื่อส่งตรวจนั้น อาจเป็นปัสสาวะในช่วงเวลาใดก็ได้ค่ะ เพียงแต่ควรเริ่มเก็บปัสสาวะตั้งแต่ในช่วงแรกที่ปล่อยออกมาค่ะ ไม่ควรปล่อยปัสสาวะออกไปก่อน แล้วจึงเก็บค่ะอย่างไรก็ตาม นอกจากหนองในเทียมแล้ว การถูกทำออรัลเซ็กส์ อาจเสี่ยงต่อการติดเชื้ออื่นๆ ได้อีก เช่น หนองในเทียม เริม ซิฟิลิส HIV ไวรัสตับอักเสบชนิดบีและซี หูดหงอนไก่ เป็นต้น ดังนั้น อาจต้องตรวจเลือดดูการติดเชื้ออื่นๆ ด้วยค่ะ